पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे मे शनिवार को वीकएंड कफ्र्यू के दौरान रैणी एसडीएम स्नेहलता हारित के नेतृत्व मे जेईटी टीम ने बिना मास्क वाले लोगो के एवं सोशल डिस्टेंसिंग की पालना नहीं मिलने पर 61 चालान काट कर 8200 रुपए वसूले गये। अलावड़ा : कस्बा अलावड़ा पुलिस चौकी इंचार्ज राजेन्द्र रसिया और पुलिस टीम द्वारा मालपुर रोड पर भरतपुर सीमा के लिए नाकाबंदी कर भरतपुर जिले से आने वाले छोटे बड़े वाहन को वापस भरतपुर सीमा में भेजा व 15 से अधिक लोगों के चालान काटे। कठूमर में 11 दुकानें सीज की : विकास अधिकारी डॉ. समय सिंह मीणा ने कठूमर क्षेत्र के टिटपुरी, भनोखर, बसेठ गांवाें में 11 दुकानें सीज की हैं। गाइडलाइन की पालना नहीं करने पर दो दर्जन चालान काटे। लक्ष्मणगढ़ में एक दुकान को किया सीज : प्रशासन ने कोरोना गाइड लाइन का उल्लंघन करने पर 30 चालान काटे तथा एक दुकान को 3 दिन के लिए सीज किया गया। विकास अधिकारी डॉ. दिनेश शर्मा ने बताया कि तीस चालानों पर 6000 रुपए वसूल किए गए। बानसूर में 7 दुकानों को किया सीज : तहसीलदार जगदीश बैरवा ने शनिवार को क्षेत्र का दौरा किया गया। इस दौरान कोरोना एडवाइजरी का उल्लंघन पाए जाने पर नोपला वाली ढाणी, गिरुडी, खोहरी व चतरपुरा में 4 किराना की दुकानों को 72 घंटे के लिए सीज कर दिया गया। इधर नायब तहसीलदार अनिल कुमार ने ग्राम बालावास, रतनपुरा, बहराम का बास, रामपुर में सुभाष किराना स्टोर, प्रकाश किराना स्टोर रामपुर सहित अन्य एक दुकान को 72 घंटे के लिए सीज किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn